CELEX: 
Language: et
Date: 2018-06-06 00:00:00
Title: KOMISJONI RAKENDUSOTSUS, millega kehtestatakse tööprogramm 2022., 2023. või 2024. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009

KOMISJONI RAKENDUSOTSUS,
            
            
               6.6.2018,
            
            
               millega kehtestatakse tööprogramm 2022., 2023. või 2024. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ
                  1
                kehtetuks tunnistamise kohta, eriti selle artiklit 18,
            
            
               ning arvestades järgmist:
            
            
               (1)Paljude määruse (EÜ) nr 1107/2009 kohaselt heakskiidetud ja komisjoni rakendusmääruse (EÜ) nr 540/2011
                  2
                lisa B ja E osas loetletud toimeainete heakskiidu kehtivusaeg lõpeb ajavahemikul 1. jaanuarist 2022 kuni 31. detsembrini 2024. Sellised toimeained on loetletud komisjoni rakendusmääruse (EL) nr 686/2012
                  3
                lisa C osas, kus toimeained on pikendamismenetluse eesmärgil jaotatud hindamiseks liikmesriikide vahel ning iga toimeaine jaoks on määratud referentliikmesriik ja kaasreferentliikmesriik.
            
            
               (2)Pidades silmas aega ja ressursse, mida liikmesriigid ja Euroopa Toiduohutusamet (edaspidi „toiduohutusamet“) peavad kulutama asjaomaste toimeainete heakskiidu pikendamise taotluste hindamiseks, tuleb kehtestada tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.
            
            
               (3)On asjakohane teha kindlaks ained, mille puhul eeldatakse nende omadustest tulenevalt, et nad võivad mitte täita määruse (EÜ) nr 1107/2009 II lisa punktides 3.6.2–3.6.5 ja punktis 3.7 sätestatud heakskiidukriteeriume, ning neid esmajärjekorras hinnata. 
            
            
               (4)On asjakohane teha rakendusmääruse (EL) nr 686/2012 lisa C osas loetletud toimeainete seast kindlaks need ained, mis on loetletud määruse (EÜ) nr 540/2011 lisa E osas asendamisele kuuluvate ainetena, mille puhul ei ületa heakskiidu kehtivusaeg nende omadustest tulenevalt seitset aastat. Lisaks on asjakohane teha kindlaks ained, mis on komisjoni rakendusmääruse 2015/408
                  4
                lisas loetletud asendamisele kuuluvate ainetena. Programmis tuleks neid hinnata esmajärjekorras. 
            
            
               (5)Toimeained fluksapüroksaad, biksafeen, sedaksaan, penflufeen ja pentiopüraad on sarnaste omadustega. Toimeained dinaatriumfosfonaadid ja kaaliumfosfonaadid on sarnaste omadustega. Toimeained eugenool, geraniool ja tümool on sarnaste omadustega. Toimeained Trichoderma atroviride (tüvi I-1237) ja Trichoderma asperellum (tüvi T34) on sarnaste omadustega. Ka toimeained bensovindiflupüür ja isopürasaam on sarnaste omadustega. Kuna on asjakohane ajaliselt ühitada toiduohutusameti läbiviidavad sarnaste omadustega ainete hindamine ja vastastikune hindamine, tuleks neid aineid käsitlevad toimikud esitada vastavatele referentliikmesriikidele sama ajavahemiku jooksul.
            
            
               (6)Arvestades heakskiidu pikendamise taotluste hindamisega tegelevate ametiasutuste olemasolevaid vahendeid, ei ole võimatu, et käesoleva otsusega ette nähtud ainete hindamise prioriseerimise tagajärjel võib lõppeda teatavate muude toimeainete heakskiidu kehtivusaeg enne seda, kui on tehtud otsus nende ainete heakskiidu pikendamise kohta. Sellistel juhtudel tuleks kõnealuste toimeainete heakskiidu kehtivusaega pikendada õigel ajal vastavalt määruse (EÜ) nr 1107/2009 artiklile 17.
            
            
               (7)Lisaks sellele, et määruse (EÜ) nr 1107/2009 artikliga 18 on ette nähtud samalaadsete toimeainete rühmitamine nende hindamise suhtelisest tähtsusest lähtuvalt, peab tööprogramm selle artikli sätete kohaselt hõlmama konkreetseid elemente. Komisjoni rakendusmäärustega (EL) nr 844/2012 ja (EL) nr 686/2012 rakendatakse vastavalt määruse (EÜ) nr 1107/2009 artikli 18 teise lõigu punkte a–e ja punkti f,
            
            
               ON TEINUD JÄRGMISE OTSUSE: 
            
            
               Ainus artikkel
            
            
               Tööprogramm, mis on esitatud käesoleva otsuse lisas, võetakse vastu.
            
            
               Brüssel, 6.6.2018
            
         
         
            
               
                     Komisjoni nimel
               
               
                     komisjoni liige
               
               
                     Vytenis ANDRIUKAITIS
               
            
         
         
            
                  
                     (1)
                  
                        ELT L 309, 24.11.2009, lk 1.
               
               
                  
                     (2)
                  
                        Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
               
               
                  
                     (3)
                  
                        Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).
               
               
                  
                     (4)
                  
                        Komisjoni 11. märtsi 2015. aasta rakendusmäärus (EL) 2015/408, millega rakendatakse määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu (ELT L 67, 12.3.2015, lk 18).
               
            
      
    ---documentbreak--- 
      
         
         
            
               LISA
            
            
               (1)Käesolevas tööprogrammis käsitletakse toimeaineid, mis on loetud heakskiidetuks vastavalt määrusele (EÜ) nr 1107/2009 ning on loetletud rakendusmääruse (EL) nr 686/2012 lisa C osas.
            
            
               (2)Toimeainete heakskiidu pikendamise taotluste hindamisel ja määruse (EÜ) nr 1107/2009 artikli 18 kohasel samalaadsete toimeainete rühmitamisel lähtutakse järgmistest prioriteetidest.
            
            
               (a)Esmajärjekorras hinnatakse nende toimeainete heakskiidu pikendamise taotlusi, mille puhul eeldatakse nende omadustest tulenevalt, et need võivad mitte täita määruse (EÜ) nr 1107/2009 II lisa punktides 3.6.2–3.6.5 ja punktis 3.7 sätestatud heakskiidukriteeriume. Seega korraldatakse selliste ainete hindamine viivitamata või võimalikult väikese viivitusega.
            
            
               (b)Esmajärjekorras hinnatakse nende toimeainete heakskiidu pikendamise taotlusi, mis on loetletud määruse (EÜ) nr 540/2011 lisa E osas asendamisele kuuluvate ainetena, millele ei anta nende omadustest tulenevalt heakskiitu rohkem kui seitsmeks aastaks. Samuti hinnatakse esmajärjekorras nende toimeainete heakskiidu pikendamise taotlusi, mis on loetletud rakendusmääruse 2015/408 lisas. Seega korraldatakse selliste ainete hindamine viivitamata või võimalikult väikese viivitusega.
            
            
               (c)Võttes arvesse nende ainete vastavate omaduste sarnasusi, juhul kui toimikute esitamise kuupäevad on erinevad, pikendatakse heakskiidu kehtivusaega vajaduse korral ja õigel ajal määruse (EÜ) nr 1107/2009 artikli 17 kohaselt, et toiduohutusameti läbiviidava hindamise ja vastastikuse hindamise saaks ajaliselt ühitada järgmiste ainete jaoks:
            
            
               i)fluksapüroksaad, biksafeen, sedaksaan, penflufeen ja pentiopüraad; 
            
            
               ii)dinaatriumfosfonaadid ja kaaliumfosfonaadid; 
            
            
               iii)eugenool, geraniool ja tümool;
            
            
               iv)Trichoderma atroviride (tüvi I 1237) ja Trichoderma asperellum (tüvi T34);
            
            
               v)bensovindiflupüür ja isopürasaam.
            
            
               (d)Kui toimeaine heakskiitmine ei kuulu punktide a ega b alla ja heakskiidu kehtivusaeg lõpeb taotlejast mittesõltuvatel põhjustel tõenäoliselt enne seda, kui tehakse otsus sellise aine heakskiidu pikendamise kohta, pikendatakse kõnealuse toimeaine heakskiidu kehtivusaega õigel ajal vastavalt määruse (EÜ) nr 1107/2009 artiklile 17.